Z A P I S N I K

1. (konstituirajuće) sjednice Vijeća Mjesnog odbora Veslačko naselje,

održane 23. lipnja 2021.
Sjednica se održava u dvorani 301/III. kat u Područnom uredu Trnje, Ulica grada Vukovara 56a, Zagreb, s početkom u 17,00 sati. 
Nazočni izabrani članovi Vijeća: Sanja Bosnar Halapija, Goran Fuzul, Branko Plejić, Filip Sirovica i  Marija Veronek.
Ostali nazočni: Martina Jakovina, v.d. Voditeljice Područnog odsjeka Trnje ( Trnje ),

   Niko Ćosić i Tea Svatoš, djelatnici Gradskog ureda za mjesnu samoupravu.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Martina Jakovina, v.d. Voditeljice Područnog odsjeka Trnje ( Trnje ).
Nakon intoniranja himne Republike Hrvatske i kraćeg pozdravnog govora, predsjedateljica konstatira nazočnost većine članova Vijeća i otvara konstituirajuću sjednicu Vijeća Mjesnog odbora Veslačko naselje.

Predsjedateljica predlaže slijedeći
DNEVNI RED

1. 
Osnivanje i izbor članova Mandatnog povjerenstva,
2. 
Izvješće Mandatnog povjerenstva o provedenim izborima za članove Vijeća Mjesnog odbora Veslačko naselje s prijedlogom za verifikaciju mandata članovima Vijeća – donošenje zaključka,
3. 
Polaganje prisege članova Vijeća,
4. 
Izbor predsjednika Vijeća,
5. 
Izbor potpredsjednika Vijeća,
6. 
Pitanja i prijedlozi.
Predsjedateljica otvara raspravu.

Predsjedateljica zaključuje raspravu i daje na glasovanje predloženi dnevni red.

Vijeće je jednoglasno prihvatilo predloženi dnevni red.

Predsjedateljica završava uvodno obraćanje te najavljuje da će sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora, nastavku sjednice do izbora predsjednika Vijeća predsjedati prva izabrana članica Vijeća s kandidacijske liste koja je dobila najveći broj glasova. 

Predsjedava  Sanja Bosnar Halapija, kao privremena predsjedateljica u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Ad 1. Osnivanje i izbor članova Mandatnog povjerenstva,
Predsjedateljica predlaže donošenje zaključka o osnivanju i  izboru članova Mandatnog povjerenstva Vijeća.
Predsjedateljica otvara raspravu, zaključuje raspravu i daje na glasovanje prijedlog zaključka.
Vijeće je jednoglasno donijelo
Z A K LJ U Č A K

o osnivanju i o izboru članova  Mandatnog povjerenstva.

1. Osniva  se Mandatno povjerenstvo Vijeća Mjesnog odbora Veslačko naselje 

(u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Branko Plejić;

za članove: 
1. Filip Sirovica i



       
2. Goran Fuzul.
Predsjedateljica moli Mandatno povjerenstvo da pripremi  Prijedlog izvješća o provedenim izborima za članove Vijeća Mjesnog odbora Veslačko naselje s prijedlogom za verifikaciju mandata članovima Vijeća. 

Ad 2.
Izvješće Mandatnog povjerenstva o provedenim izborima za članove Vijeća 
Mjesnog odbora Veslačko naselje s prijedlogom za verifikaciju mandata članovima Vijeća – donošenje zaključka,
Predsjednik Mandatnog povjerenstva podnosi Izvješće.

Predsjedateljica otvara raspravu, zaključuje raspravu i daje na glasovanje Prijedlog izvješća.

Vijeće je jednoglasno prihvatilo
Izvješće

Mandatnog povjerenstva o provedenim izborima za članove Vijeća Mjesnog odbora
Veslačko naselje s prijedlogom za verifikaciju mandata članovima Vijeća.
I.


A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora Veslačko naselje (u nastavku teksta: Vijeće) 16.svibnja 2021.,  Klasa: 013-03/21-010/2, Urbroj: 251-01-21-21-28, od 17.svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za 5 članova Vijeća.


Od ukupno 944 birača upisanih u popis birača Mjesnog odbora glasovalo je 540,  odnosno 57,20 % birača. 


Nevažećih je bilo 12 glasačkih listića, odnosno 2,22 %.

a) Pojedine kandidacijske liste dobile su sljedeći broj glasova:
1. MOŽEMO! – POLITIČKA PLATFORMA

     ZAGREB JE NAŠ!

    NOVA LJEVICA – NL

    ZELENA ALTERNATIVA – ODRŽIVI RAZVOJ HRVATSKE –

    Zelena alternativa – ORaH

    ZA GRAD   

    Nositeljica kandidacijske liste: SANJA BOSNAR HALAPIJA            286 glasova  54,16 %
2.  HRVATSKA DEMOKRATSKA ZAJEDNICA – HDZ

     HRVATSKA SOCIJALNO – LIBERALNA STRANKA – HSLS

     HRVATSKA STRANKA UMIROVLJENIKA – HSU

     Nositelj kandidacijske liste: BRANKO PLEJIĆ                                      93 glasa     17,61%

3. SOCIJALDEMOKRATSKA PARTIJA HRVATSKE – SDP        

     Nositeljica kandidacijske liste: LEA PATIK                                          70 glasova   13,25%
4. KANDIDACIJSKA LISTA GRUPE BIRAČA                                      

    Nositelj kandidacijske liste: KREŠIMIR KONČIĆ                                 42 glasa         7,95%

5. ,,BANDIĆ MILAN 365- STRANKA RADA I SOLIDARNOSTI“-    

    ,,365 STRANKA RADA I SOLIDARNOSTI“

     Nositeljica kandidacijske liste: LJILJANA ROSIĆ                                  37 glasova   7,00%

   b) Rezultati izbora na temelju kandidacijskih lista su sljedeći:

1. Kandidacijska lista

    MOŽEMO! – POLITIČKA PLATFORMA                                  

    ZAGREB JE NAŠ!

    NOVA LJEVICA – NL

    ZELENA ALTERNATIVA – ODRŽIVI RAZVOJ HRVATSKE – Zelena

    Alternativa – OraH

    ZA GRAD
    Nositeljica kandidacijske liste: SANJA BOSNAR HALAPIJA

    dobila je 4 mjesta te su s te kandidacijske liste izabrani:
1. SANJA BOSNAR HALAPIJA

2. MARIJA VERONEK

3. FILIP SIROVICA

4. LEOPOLD FODOR
2. Kandidacijska lista

    HRVATSKA DEMOKRATSKA ZAJEDNICA – HDZ                  

    HRVATSKA SOCIJALNO - LIBERALNA STRANKA – HSLS

    HRVATSKA STRANKA UMIROVLJENIKA – HSU

    Nositelj kandidacijske liste: BRANKO PLEJIĆ 

    dobila je 1 mjesto te je s te kandidacijske liste izabran:
1. BRANKO PLEJIĆ

Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.


B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.


Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.

Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.

Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.

Stavljanje mandata člana Vijeća u mirovanje iz osobnih razloga, u skladu sa člankom 12. stavkom 1. Odluke, zatražio je:
s kandidacijske  liste MOŽEMO!- POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD:
1. Leopold Fodor.

C) Sukladno članku 14. Odluke, zamjenici članova vijeća na stranačkim listama su oni kandidati s kandidacijske liste koji nisu izabrani a koje odredi predlagatelj liste, a zamjenici članova na listama grupa građana su prvi sljedeći neizabrani kandidati s liste.


Predlagatelji liste odredili su zamjenika člana Vijeća:

s kandidacijske  liste MOŽEMO! – POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD:
1. Goran Fuzul.
II.

Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1.  Sanja Bosnar Halapija         MOŽEMO!- POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD

2. Marija Veronek
MOŽEMO!- POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD

3. Filip Sirovica
MOŽEMO!- POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD

4. Goran Fuzul
MOŽEMO!- POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD

5. Branko Plejić
HRVATSKA DEMOKRATSKA ZAJEDNICA, HRVATSKA   SOCIJALNO-LIBERALNA STRANKA, HRVATSKA STRANKA UMIROVLJENIKA
Ad 3.
Polaganje prisege članova Vijeća,
Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Predsjedateljica konstatira da su svi nazočni prisegnuli te potpisali tekst prisege.

Potpisane prisege prilažu se zapisniku.

Ad 4.
Izbor predsjednika Vijeća,
Predsjedateljica obavještava članove Vijeća da je sukladno članku 16. Poslovnika o radu Vijeća podnesen jedan prijedlog za predsjednika Vijeća Mjesnog odbora Veslačko naselje.
Prijedlog kandidata za predsjednika Vijeća podnijeli su članovi Vijeća Filip Sirovica, Branko Plejić, Goran Fuzul i Marija Veronek,  koji za predsjednicu Vijeća predlažu Sanju Bosnar Halapija.
Prijedlog se prilaže zapisniku.

Predsjedateljica podsjeća članove Vijeća da se, sukladno članku 15. Poslovnika o radu Vijeća, predsjednik bira javnim glasovanjem, osim u slučaju da Vijeće na osnovi prijedloga trećine članova, većinom glasova svih svojih članova prethodno odluči da će se glasovati tajno.

Predsjedateljica konstatira da nema prijedloga za tajno glasovanje.

Predsjedateljica daje na glasovanje prijedlog kandidata za predsjednicu Vijeća – Sanja Bosnar Halapija.
Vijeće je jednoglasno donijelo
ZAKLJUČAK

o izboru predsjednice Vijeća Mjesnog odbora Veslačko naselje.
1. Za predsjednicu Vijeća Mjesnog odbora Veslačko naselje izabrana je Sanja Bosnar  Halapija.

2. Ovaj zaključak bit će oglašen na oglasnoj ploči u sjedištu Mjesnog odbora.
Predsjednica
zahvaljuje na povjerenju te nastavlja s vođenjem sjednice.

Ad 5.
Izbor potpredsjednika Vijeća,
Predsjednica
obavještava članove Vijeća da je sukladno članku 16. Poslovnika o radu Vijeća podnesen jedan prijedlog za potpredsjednika Vijeća Mjesnog odbora Veslačko naselje.

Prijedlog kandidata za potpredsjednika Vijeća podnijeli su članovi Vijeća Sanja Bosnar Halapija, Goran Fuzul, Branko Plejić, Filip Sirovica i Marija Veronek koji za potpredsjednicu Vijeća predlažu Mariju Veronek.
Prijedlog se prilaže zapisniku.

Predsjednica podsjeća članove Vijeća da se, sukladno članku 15. Poslovnika o radu Vijeća, potpredsjednik bira javnim glasovanjem, osim u slučaju da Vijeće na osnovi prijedloga trećine članova, većinom glasova svih svojih članova prethodno odluči da će se glasovati tajno.
Predsjednica konstatira da nema prijedloga za tajno glasovanje. 

Predsjednica
daje na glasovanje prijedlog kandidata za potpredsjednicu Vijeća – Marija Veronek. 
Vijeće je jednoglasno donijelo
ZAKLJUČAK

o izboru potpredsjednice Vijeća Mjesnog odbora Veslačko naselje.
1. Za potpredsjednicu Vijeća Mjesnog odbora Veslačko naselje izabrana je Marija Veronek.

2. Ovaj zaključak bit će oglašen na oglasnoj ploči u sjedištu Mjesnog odbora.
Predsjednica
čestita izabranoj potpredsjednici Vijeća.

Potpredsjednica pozdravlja nazočne i zahvaljuje na iskazanom povjerenju.
Ad 6. Pitanja i prijedlozi.

Predsjednica
otvara raspravu.
Predsjednica zaključuje raspravu.
Sjednica je završila s radom u 17,30 sati.

KLASA:026-02/21-002/884
URBROJ:251-06-11-1712-21-3
U Zagrebu, 23. lipnja 2021.
ZAPISNIK SASTAVILA:
   Tea Svatoš, v.r.

       Vijeća Mjesnog odbora









 Veslačko naselje
                                                                                                     Sanja Bosnar Halapija, v.r.
